
Varėnos rajono savivaldybės priešgaisrinės
apsaugos tarnybos direktoriaus
2017 m. rugsėjo 15 d. įsakymu Nr. V-25 
VARĖNOS RAJONO SAVIVALDYBĖS PRIEŠGAISRINĖS APSAUGOS TARNYBOS VYRIAUSIOJO finansininkO pareigybės aprašYMAS
I SKYRIUS

 PAREIGYBĖ
1. Varėnos rajono savivaldybės priešgaisrinės apsaugos tarnybos vyr. finansininkas  (toliau –  darbuotojas) yra darbuotojas, dirbantis pagal darbo sutartį.
2. Pareigybės grupė – specialistas.
3. Pareigybės lygis – B.
II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus:
4.1. turėti ne žemesnį, kaip aukštesnįjį buhalterinį išsilavinimą ar specialųjį vidurinį išsilavinimą, igytą iki 1995 metų.
4.2. turėti finansinio darbo patirties valstybės biudžetinėje įstaigoje;              

4.3. gerai išmanyti Lietuvos Respublikos teisės aktus, reglamentuojančius ekonominę ir finansinę veiklą;
4.4. gebėti valdyti, kaupti, sisteminti, apibendrinti informaciją, rengti išvadas; 
4.5. mokėti dirbti kompiuterinėmis „Microsoft Office“ programomis.
4.7. būti pareigingas, dalykiškas, darbštus, gebantis bendrauti;
III SKYRIUS

ŠIAS PAREIGAS EINANČIO DARBOTOJO FUNKCIJOS
5. Šias pareigas einantis darbuotojas turi vykdyti šias funkcijas:

5.1. planuoti ir organizuoti savo darbą, asmeniškai atsakyti už paskirtų užduočių bei pavedimų įvykdymą laiku;

5.2. tvarkyti buhalterinę apskaitą pagal Lietuvos Respublikos buhalterinės apskaitos įstatymą ir kitus teisės aktus, savo veikloje vadovautis ir įstaigos vidaus norminiais teisės aktais;

5.3. teikti buhalterinės apskaitos informaciją ir rengti ataskaitas, pagal pareikalavimą – apskaitos dokumentus ir registrus Varėnos rajono savivaldybei, auditoriams, mokesčių administratoriams, valstybės ir savivaldybės institucijoms;
5.4. teikti įstaigos direktoriui pasiūlymus ir patarimus buhalterinės apskaitos politikos parinkimo, atsižvelgiant į konkrečias sąlygas ir apskaitos reikalavimus klausimais;

5.5. vykdyti išankstinę finansų kontrolę, remiantis pateiktais dokumentais, prireikus – kompetentingų asmenų pasirašytomis išvadomis;

5.6. vykdyti einamąją finansų kontrolę: organizuoti teismo buhalterinę apskaitą, užtikrinti finansinių-ūkinių operacijų teisėtumą, valstybinių lėšų naudojimą įstatymų nustatyta tvarka ir tinkamą dokumentų įforminimo kontrolę.;

5.7. rengti Varėnos rajono savivaldybės priešgaisrinės apsaugos tarnybos finansinę atskaitomybę ir, direktoriui pasirašius, teikti teisės aktuose nurodytiems subjektams;
5.8. sudaryti suvestines ketvirtines, metines finansines apyskaitas ir balansą;
5.9. užtikrinti, kad finansiniai ataskaitiniai duomenys būtų teisingi ir laiku pateikiami;

5.10. kontroliuoti, kad racionaliai ir taupiai būtų naudojami darbo, materialiniai ir finansiniai ištekliai;

5.11. skaičiuoti darbuotojams darbo užmokestį bei kitas su darbo santykiais susijusias išmokas, organizuoti savalaikį jų išmokėjimą Lietuvos Respublikos teisės aktų nustatyta tvarka;

5.12. apskaityti įstaigos lėšų sąskaitas banke;
7.13. tvarkyti ir atlikti finansines operacijas, susijusias su banku, organizuoti atsiskaitymą su kreditoriais;
5.14. kontroliuoti įstaigos turto apskaitą;
5.15. nuolat ir laiku suvesti duomenis į buhalterinės apskaitos sistemą (LABBIS);
5.16. nuolat ir laiku pateikti duomenis į viešojo sektoriaus apskaitos ir ataskaitų konsolidavimo informacinę sistemą (VSAKIS);

5.17. sudaryti mokėjimo paraiškas ir jas teikti savivaldybės finansų skyriui;
5.18. parengti ekonominius-finansinius paskaičiavimus, kurių pagrindu rengiamas biudžeto projektas bei sudaromos išlaidų sąmatos;

5.19. teikti pasiūlymus ir dalyvauti rengiant metinę veiklos programą, rengti valstybės biudžeto programų sąmatas ir sąmatų su skaičiavimais  formas;

5.20. atlikti finansinės būklės analizę apie reikalingus papildomus asignavimus metų eigoje;

5.21. tinkamai saugoti buhalterinius dokumentus;

5.22. vykdyti kitus direktoriaus su įstaigos veikla susijusius pavedimus, kad būtų pasiekti įstaigos strateginiai tikslai.
5.23.  atsako už kompetencijai priskirtų funkcijų vykdymą laiku ir teisingai;

5.24.  suteiktos informacijos teisingumą;

5.25.  dokumentų, reikalingų darbui atlikti, tvarkymą, naudojimą ir saugojimą;

5.26.  darbų saugos, priešgaisrinės saugos, elektrosaugos reikalavimų vykdymą;

5.27.  konfidencialios informacijos išsaugojimą;

5.28.  patikėtų materialinių vertybių apsaugą.

